CELEX: 32014R0853
Language: lv
Date: 2014-08-05 00:00:00
Title: Komisijas Īstenošanas regula (ES) Nr. 853/2014 ( 2014. gada 5. augusts ), ar kuru atceļ Regulu (EK) Nr. 1151/2009, ar ko paredz īpašus nosacījumus, kuri reglamentē Ukrainas izcelsmes saulespuķu eļļas importu un saulespuķu eļļas sūtījumus no Ukrainas  Dokuments attiecas uz EEZ

6.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 233/25
            
         KOMISIJAS ĪSTENOŠANAS REGULA (ES) Nr. 853/2014
   (2014. gada 5. augusts),
   ar kuru atceļ Regulu (EK) Nr. 1151/2009, ar ko paredz īpašus nosacījumus, kuri reglamentē Ukrainas izcelsmes saulespuķu eļļas importu un saulespuķu eļļas sūtījumus no Ukrainas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta ii) punktu,
   tā kā:
   
               (1)
            
            
               Pēc tam, kad Ukrainas izcelsmes saulespuķu eļļā atklāts augsts naftas parafīnu saturs, ar Komisijas Regulu (EK) Nr. 1151/2009 (2) no 2010. gada 1. janvāra ir noteikti īpaši nosacījumi, kas reglamentē Ukrainas izcelsmes saulespuķu eļļas importu un saulespuķu eļļas sūtījumus no Ukrainas. Pamatojoties uz minēto regulu, Ukrainas Veselības ministrijas pilnvarotam pārstāvim ir jāveic sistemātiska sertificēšana, apstiprinot, ka uz Eiropas Savienību eksportētās saulespuķu eļļas sūtījumiem ir noņemti un analizēti paraugi un ka naftas parafīnu saturs tajos nepārsniedz 50 mg/kg. To, ka naftas parafīnu saturs sūtījumā nepārsniedz 50 mg/kg, turklāt nodrošina dalībvalstu kompetentās iestādes, papildus un nejaušināti noņemot paraugus.
            
         
               (2)
            
            
               Tā kā kopš minētās regulas stāšanās spēkā kompetentās iestādes par neatbilstīgiem paraugiem nav ziņojušas, minētos īpašos nosacījumus ir lietderīgi atcelt.
            
         
               (3)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Ar šo atceļ Regulu (EK) Nr. 1151/2009.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 5. augustā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 31, 1.2.2002., 1. lpp.
   
   
      (2)  Komisijas 2009. gada 27. novembra Regula (EK) Nr. 1151/2009, ar ko iespējama piesārņojuma ar minerāleļļu dēļ paredz īpašus nosacījumus, kuri reglamentē Ukrainas izcelsmes saulespuķu eļļas importu un saulespuķu eļļas sūtījumus no Ukrainas un atceļ Lēmumu 2008/433/EK (OV L 313, 28.11.2009., 36. lpp.).